**กองบริหารการคลังและพัสดุ**

**คำอธิบายตัวชี้วัดเป้าประสงค์ (KPI Template)**

**1. ประเด็นยุทธศาสตร์ที่ 1 :** การบริหารด้านการเงิน การคลัง และพัสดุ ให้มีประสิทธิภาพภายใต้หลักธรรมาภิบาล

**2. เป้าประสงค์ที่ 1 :** การบริหารจัดการด้านการเงิน การคลัง และพัสดุ ที่มีประสิทธิภาพ โปร่งใสตรวจสอบได้

**3. ตัวชี้วัดเป้าประสงค์ที่ 1** : สถาบันได้รับรางวัลองค์กรที่มีความเป็นเลิศด้านการเงินการคลัง จากกระทรวงการคลัง

**4. หน่วยวัด :** รางวัล

**5. คำอธิบาย :**

 **รางวัลองค์กรที่มีความเป็นเลิศด้านการเงินการคลัง จากกระทรวงการคลัง หมายถึง** รางวัลองค์กรที่มีความเป็นเลิศในการบริหารจัดการด้านการเงินการคลัง เพื่อส่งเสริมการปฏิบัติงาน
ด้านการเงินการคลังในภาพรวมของส่วนราชการให้มีประสิทธิภาพ โดยยกย่องเชิดชูส่วนราชการที่ปฏิบัติตามกฎ ระเบียบ และมีความโปร่งใส ในการปฏิบัติงาน รวมทั้ง เป็นขวัญกำลังใจให้กับส่วนราชการ
ที่มีการบริหารจัดการภายใน ด้านการเงินการคลัง ให้ได้รับการยกย่อง และเป็นที่ยอมรับ เนื่องจาก
การบริหารจัดการด้านการเงินการคลังเป็นองค์ประกอบสำคัญที่ส่งเสริมให้ส่วนราชการสามารถปฏิบัติงาน
ในภารกิจหลักได้อย่างมีประสิทธิภาพ

**6. สูตรหรือวิธีการคำนวณ :** ไม่มี

**7. ขั้นตอนการดำเนินงาน :**

| **ขั้นตอน** | **การดำเนินงาน** |
| --- | --- |
| 1 | ศึกษา วิเคราะห์หลักเกณฑ์การประเมินรางวัลองค์กรที่มีความเป็นเลิศในการบริหารจัดการด้านการเงินการคลังที่กระทรวงการคลังกำหนด |
| 2 | แต่งตั้งคณะทำงานเพื่อกำหนดแนวทางในการปฏิบัติงานให้เป็นไปตามหลักเกณฑ์ที่กระทรวงการคลังกำหนด |
| 3 | - กำกับ ติดตามการปฏิบัติงานให้เป็นไปตามหลักเกณฑ์ที่กระทรวงการคลังกำหนด- ประเมินผลการปฏิบัติงานให้เป็นไปตามหลักเกณฑ์ที่กระทรวงการคลังกำหนด- วิเคราะห์และสรุปผลการปฏิบัติงาน ปัญหาอุปสรรค และแนวทางการแก้ไข ให้เข้าหลักเกณฑ์การประเมินที่กระทรวงการคลังกำหนด เพื่อสมัครเข้าร่วมการประเมินรางวัลองค์กรที่มีความเป็นเลิศด้านการเงินการคลัง |
| 4 | สมัครเข้าร่วมการประเมินรางวัลองค์กรที่มีความเป็นเลิศด้านการเงินการคลัง  |
| 5 | สถาบันพระบรมราชชนก ผ่านการประเมินและได้รับรางวัลรางวัลองค์กรที่มีความเป็นเลิศด้านการเงินการคลัง |

**8. ตัวชี้วัดและค่าเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัดปีงบประมาณ** |
| **2565** | **2566** | **2567** | **2568** | **2569** |
| สถาบันได้รับรางวัลองค์กรที่มีความเป็นเลิศด้านการเงิน การคลัง จากกระทรวงการคลัง | N/A | - | 1รางวัล | 1รางวัล | 1รางวัล | 1รางวัล |

**9. แหล่งข้อมูลหรือวิธีการจัดเก็บข้อมูล :** หลักเกณฑ์กระทรวงการคลังการประเมินรางวัลองค์กร
ที่มีความเป็นเลิศในการบริหารจัดการด้านการเงินการคลัง

**10. วิธีการประเมินผล :** -

**11. เอกสารสนับสนุน :** ประกาศรายชื่อหน่วยงานที่ได้รับรางวัลองค์กรที่มีความเป็นเลิศในการบริหารจัดการด้านการเงินการคลัง

**11. ผู้กำกับดูแลตัวชี้วัด:** กองบริหารการคลังและพัสดุหมายเลขโทรศัพท์ 0 2590 1916

**1. ประเด็นยุทธศาสตร์ที่ 2 :** เพิ่มขีดความสามารถในการหารายได้ของสถาบันพระบรมราชชนก

**2. เป้าประสงค์ที่ 3 :** สร้างรายได้เพิ่มจากการบริการวิชาการ ทรัพย์สินและกิจกรรมหารายได้

**3. ตัวชี้วัดเป้าประสงค์ที่ 3** : ร้อยละอัตราการเพิ่มขึ้นของเงินรายได้จากปีที่ผ่านมา

**4. หน่วยวัด :** ร้อยละ

**5. คำอธิบาย :**

 **รายได้ หมายถึง** เงินรายได้ทุกประเภทของสถาบันตามมาตรา 14 แห่งพระราชบัญญัติสถาบันพระบรมราชชนก พ.ศ. 2562

 **การให้บริการวิชาการเชิงพานิชย์ หมายถึง** การให้บริการของสถาบัน คณะ วิทยาลัย
โดยคณาจารย์ หรือบุคลากรของสถาบันพระบรมราชชนก โดยใช้ความรู้ ความสามารถ และความเชี่ยวชาญ
เชิงวิชาการ วิชาชีพ เพื่อให้บริการแก่ประชาชน ชุมชน บุคลากรจากส่วนราชการ รัฐวิสาหกิจ เอกชน
ในการปฏิบัติงาน โดยเก็บค่าลงทะเบียน ค่าธรรมเนียม หรือค่าจ้างจากการให้บริการในลักษณะ ดังต่อไปนี้

* การวิเคราะห์ การสำรวจ การทดสอบ การตรวจสอบ การประมวลผล การวางระบบ
การให้คำปรึกษา แนะนำ การให้บริการเครื่องมือและอุปกรณ์
* การฝึกอบรม สัมมนา อภิปราย บรรยาย ประชุม ประชุมเชิงปฏิบัติการ
* การวิจัย การค้นคว้า สำรวจ หรืองานบริการวิชาการอื่น ๆ

**6. สูตรหรือวิธีการคำนวณ: ไม่มี**

**7. ตัวชี้วัดและค่าเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัดปีงบประมาณ** |
| **2565** | **2566** | **2567** | **2568** | **2569** |
| ร้อยละอัตราการเพิ่มขึ้นของเงินรายได้จากปีที่ผ่านมา | N/A | ร้อยละ3 | ร้อยละ4 | ร้อยละ5 | ร้อยละ5 | ร้อยละ5 |

**8. แหล่งข้อมูลหรือวิธีการจัดเก็บข้อมูล :** ระบบลงทะเบียน และระบบการเงินของสถาบันพระบรมราชชนก

**9. วิธีการประเมินผล :** ระบบบริหารจัดการด้านหลักสูตรที่เปิดลงทะเบียน เชื่อมโยงระบบการเงินของสถาบัน

**10. เอกสารสนับสนุน :** ระบบรายงานอิเล็กทรอนิกส์ด้านการเงินการคลัง

**11. ผู้กำกับดูแลตัวชี้วัด :** กองบริหารการคลังและพัสดุหมายเลขโทรศัพท์ 0 2590 1916

**คำอธิบายตัวชี้วัดกลยุทธ์ (KPI Template)**

**1. ประเด็นยุทธศาสตร์ที่ 1 :** การบริหารด้านการเงิน การคลัง และพัสดุ ให้มีประสิทธิภาพภายใต้หลักธรรมาภิบาล

**2. กลยุทธ์ที่ 2 :** พัฒนาระบบและกลไกการบริหารด้านการเงิน การคลัง และพัสดุ แบบมีส่วนร่วม

**3. ตัวชี้วัดกลยุทธ์ที่ 2 :** ระดับความสำเร็จของการบริหารด้านการเงิน การคลัง และพัสดุ แบบมีส่วนร่วม

**4. หน่วยวัด :** ระดับ

**5. คำอธิบาย :**

 **การบริหารด้านการเงิน หมายถึง** การรับ/จ่าย เก็บรักษาและบริหารเงิน ในระดับ
ส่วนราชการทั้งที่เป็นเงินในงบประมาณและเงินนอกงบประมาณ โดยเงินในงบประมาณเป็นเงินที่ต้องผ่านกระบวนการอนุมัติของรัฐสภาจึงจะใช้จ่ายได้ ส่วนเงินนอกงบประมาณเป็นเงินที่สามารถใช้จ่ายได้โดยไม่ต้องผ่านกระบวนการอนุมัติของรัฐสภาโดยตรง ซึ่งจะต้องบริหารให้เป็นไปตามกฎหมายและระเบียบที่เกี่ยวข้อง โดยมีหน่วยงานที่ต้องกำกับดูแลและติดตามผล

 **การบริหารแบบมีส่วนร่วม หมายถึง** การที่บุคลากรของแต่ละส่วนราชการได้ร่วมกัน
เพื่อวางแผน ควบคุม กำกับ และติดตามให้บรรลุเป้าหมายที่ต้องการร่วมกันอย่างมีประสิทธิภาพ
และเกิดประโยชน์สูงสุดต่อองค์กร

**6. สูตรหรือวิธีการคำนวณ :** ไม่มี

**7. เกณฑ์การให้คะแนน**

| **ขั้นตอนการดำเนินงาน** | **เกณฑ์การให้คะแนน** | **เอกสาร/หลักฐานประกอบการประเมิน** |
| --- | --- | --- |
| 1 | ศึกษา รวบรวม และวิเคราะห์แนวทางการบริหารด้านการเงินของสถาบันพระบรมราชชนก | เอกสารการวิเคราะห์แนวทางการบริหารด้านการเงินของสถาบันพระบรมราชชนก |
| 2 | แต่งตั้งคณะกรรมการบริหารด้านการเงินของสถาบันพระบรมราชชนก โดยกรรมการซึ่งมาจากตัวแทนของทุกส่วนราชการ | คำสั่งแต่งตั้งคณะกรรมการบริหารด้านการเงินของสถาบันพระบรมราชชนก |
| 3 | คณะกรรมการฯ พิจารณากลั่นกรองการบริหารเงินงบประมาณและเงินนอกงบประมาณประจำปีของสถาบันพระบรมราชชนก  | รายงานการประชุมคณะกรรมการบริหารด้านการเงินของสถาบันพระบรมราชชนก |
| 4 | คณะกรรมการฯ ติดตาม กำกับ และประเมินผลการใช้จ่ายงบประมาณรายไตรมาส และให้ข้อเสนอแนะการดำเนินงานของส่วนราชการในสังกัดสถาบันพระบรมราชชนก | รายงานการประชุมคณะกรรมการบริหารด้านการเงินของสถาบันพระบรมราชชนก |
| 5 | วิเคราะห์และสรุปปัจจัยความสำเร็จ ปัญหาอุปสรรค และแนวทางการแก้ไขด้านการใช้จ่ายเงินของสถาบันพระบรมราชชนก เสนอต่อผู้บริหารของสถาบันพระบรมราชชนก เพื่อพัฒนาการบริหารด้านการเงินต่อไป และผลการใช้จ่ายงบประมาณเป็นไปตามแผนที่กำหนด ร้อยละ 90  | เอกสารสรุปปัจจัยความสำเร็จ ปัญหาอุปสรรค และแนวทางการแก้ไขด้านการใช้จ่ายเงินของสถาบันพระบรมราชชนก |

**8. ตัวชี้วัดและค่าเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัด****ปีงบประมาณ** |
| **2565** | **2566** | **2567** | **2568** | **2569** |
| ระดับความสำเร็จของการบริหารด้านการเงิน การคลัง และพัสดุ แบบมีส่วนร่วม | N/A | ระดับ 3 | ระดับ4 | ระดับ5 | ระดับ5 | ระดับ5 |

**9. แหล่งข้อมูล/วิธีการจัดเก็บข้อมูล :** -

**10. วิธีการประเมินผล :** -

**11. เอกสารสนับสนุน :**

11.1คำสั่งแต่งตั้งคณะกรรมการบริหารด้านการเงินของสถาบันพระบรมราชชนก

 11.2 เอกสารประกอบคำของบประมาณรายจ่ายประจำปี

11.3 รายงานการประชุมคณะกรรมการบริหารด้านการเงินของสถาบันพระบรมราชชนก

11.4 เอกสารสรุปปัจจัยความสำเร็จ ปัญหาอุปสรรค และแนวทางการแก้ไข

**12. ผู้กำกับดูแลตัวชี้วัด** **:** กองบริหารการคลังและพัสดุ หมายเลขโทรศัพท์ 0 2590 1916

**1. ประเด็นยุทธศาสตร์ที่ 1 :** การบริหารด้านการเงิน การคลัง และพัสดุ ให้มีประสิทธิภาพภายใต้หลักธรรมาภิบาล

**2. กลยุทธ์ที่ 3 :** สร้างระบบและกลไกการตรวจสอบด้านการเงินและบัญชีที่มีความโปร่งใสและน่าเชื่อถือ

**3. ตัวชี้วัดกลยุทธ์ที่** **3** : ระดับความสำเร็จของระบบการตรวจสอบด้านการเงิน บัญชี และพัสดุ

**4. หน่วยวัด :** ระดับความสำเร็จ

**5. น้ำหนัก :**

**6. คำอธิบาย :**

 **การตรวจสอบ หมายถึง** กิจกรรมให้ความเชื่อมั่นและการให้คำปรึกษาอย่างเที่ยงธรรมและเป็นอิสระ ซึ่งจัดให้มีขึ้นเพื่อเพิ่มคุณค่าและปรับปรุงการปฏิบัติงานของสถาบันให้ดีขึ้น และจะช่วยให้สถาบันบรรลุถึงเป้าหมายและวัตถุประสงค์ที่กำหนดไว้ด้วยการประเมินและปรับปรุงประสิทธิผล
ของกระบวนการบริหารความเสี่ยง การควบคุม และการกำกับดูแลอย่างเป็นระบบ

 **ระบบการตรวจสอบด้านการเงิน บัญชี และพัสดุ หมายถึง** กระบวนการตรวจสอบ สอบทาน และรวบรวมหลักฐาน เพื่อวิเคราะห์และประเมินผลการปฏิบัติงานของสถาบัน ความถูกต้องเชื่อถือได้ของข้อมูลและตัวเลขต่าง ๆ ทางด้านการเงิน การบัญชีและรายงานทางการเงิน โดยครอบคลุมถึงการดูแลป้องกันทรัพย์สิน ว่าเป็นไปตามนโยบาย แผนงาน ระเบียบปฏิบัติของสถาบัน รวมทั้งกฎหมายที่เกี่ยวข้อง พร้อมทั้งเสนอข้อมูลที่ได้จากการตรวจสอบและข้อเสนอแนะต่อผู้บริหารของสถาบันเพื่อประกอบการตัดสินใจในการบริหารงาน

**7. สูตรการคำนวณ : ไม่มี**

**8. เกณฑ์การให้คะแนน :**

| **ขั้นตอนการดำเนินงาน** | **เกณฑ์การให้คะแนน** | **เอกสาร/หลักฐานประกอบการประเมิน** |
| --- | --- | --- |
| 1 | ปฏิบัติตามหลักเกณฑ์กระทรวงการคลังว่าด้วยมาตรฐานและหลักการปฏิบัติการตรวจสอบภายในสำหรับหน่วยงานของรัฐ | หลักเกณฑ์กระทรวงการคลังว่าด้วยมาตรฐานและหลักการปฏิบัติการตรวจสอบภายในสำหรับหน่วยงานของรัฐ |
| 2 | เสนอสภาสถาบันพระบรมราชชนก แต่งตั้งคณะกรรมการตรวจสอบ  | 1. วาระการประชุมสภาสถาบัน 2. รายงานการประชุมสภาสถาบัน |
| 3 | แต่งตั้งคณะกรรมการตรวจสอบ | คำสั่งแต่งตั้งคณะกรรมการตรวจสอบของสถาบันพระบรมราชชนก |
| 4 | มีการตรวจสอบการดำเนินงานด้านการเงินและบัญชี | รายงานการตรวจสอบ |
| 5 | มีรายงานประจำปีของสถาบันโดยประธานกรรมการตรวจสอบเป็นผู้ลงนามในรายงาน | รายงานประจำปี |

**8. ตัวชี้วัดและค่าเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัด****ปีงบประมาณ** |
| **2565** | **2566** | **2567** | **2568** | **2569** |
| ระดับความสำเร็จของระบบการตรวจสอบด้านการเงิน และบัญชี | N/A | ระดับ 3 | ระดับ 4 | ระดับ 5 | ระดับ5 | ระดับ 5 |

**9. แหล่งข้อมูล/วิธีการจัดเก็บข้อมูล :**

9.1 พระราชบัญญัติวินัยการเงินการคลังของรัฐ พ.ศ. 2561 มาตรา 79

 9.2 หลักเกณฑ์กระทรวงการคลังว่าด้วยมาตรฐานและหลักการปฏิบัติการตรวจสอบภายในสำหรับหน่วยงานของรัฐ (ฉบับที่ 3) พ.ศ. 2564

**10. วิธีการประเมินผล :** -

**11. เอกสารสนับสนุน :**

11.1 รายงานการประชุมสภาสถาบัน

 11.2 คำสั่งแต่งตั้งคณะกรรมการตรวจสอบของสถาบันพระบรมราชชนก

 11.3 รายงานการตรวจสอบ

 11.4 รายงานประจำปี

**12. ผู้กำกับดูแลตัวชี้วัด:** กองบริหารการคลังและพัสดุหมายเลขโทรศัพท์ 0 2590 1916

**1. ประเด็นยุทธศาสตร์ที่ 1 :** การบริหารด้านการเงิน การคลัง และพัสดุ ให้มีประสิทธิภาพภายใต้หลักธรรมาภิบาล

**2. กลยุทธ์ที่ 4 :** พัฒนาขีดความสามารถของบุคลากรสายวิชาการ และสายสนับสนุนทางด้านการเงิน

**3. ตัวชี้วัดกลยุทธ์ที่ 4 :** ระดับความสำเร็จของการพัฒนาขีดความสามารถของบุคลากรสายวิชาการ
 และสายสนับสนุนด้านการเงินและบัญชี

 **4. หน่วยวัด :** ระดับ

**5. คำอธิบาย :**

 **การพัฒนาขีดความสามารถ** หมายถึง กระบวนการที่ทำให้ บุคคล องค์กร สถาบัน และสังคมได้พัฒนาความสามารถ (ทั้งโดยบุคคลหรือร่วมกัน) ในการปฏิบัติหน้าที่ที่จะแก้ปัญหา รวมทั้งกำหนด
และดำเนินการให้บรรลุวัตถุประสงค์ที่กำหนดไว้

 **ระดับความสำเร็จของการพัฒนาขีดความสามารถของบุคลากรสายวิชาการ
และสายสนับสนุนด้านการเงินและบัญชี** หมายถึง การดำเนินการวิเคราะห์ปัญหางานด้านการเงินและบัญชีของหน่วยงาน เพื่อนำมาวางแผนในการจัดทำโครงการประชุมเชิงปฏิบัติการพัฒนาศักยภาพบุคลากรสายวิชาการและสายสนับสนุนด้านการเงิน การบัญชี โดยกระบวนการจัดประชุมเพื่อพัฒนาทักษะ องค์ความรู้ ความสามารถ ในขั้นตอน และหลักการปฏิบัติในงานด้านการเงิน การบัญชี ได้แก่ การรับ-จ่ายเงิน การตรวจสอบเอกสารหลักฐานการรับ-จ่ายเงิน การรวบรวมและบันทึกข้อมูลทางบัญชี การเงินและภาษี การจัดทำรายงานงบการเงิน การตรวจสอบและรับรองงบการเงิน เป็นต้น เพื่อให้บุคลากรที่ปฏิบัติงานด้านการเงิน การบัญชี มีความรู้ความเข้าใจ และสามารถนำความรู้ไปใช้ปฏิบัติงานได้อย่างมีประสิทธิภาพ ประสิทธิผล และถูกต้องตามระเบียบ

**6. สูตรหรือวิธีการคำนวณ :** ไม่มี

**7. เกณฑ์การให้คะแนน :**

| **ขั้นตอนการดำเนินงาน** | **เกณฑ์การให้คะแนน** | **เอกสาร/หลักฐานประกอบการประเมิน** |
| --- | --- | --- |
| 1 | 1. วิเคราะห์ปัญหางานด้านการเงินและบัญชีของหน่วยงาน2. ดำเนินการวางแผนการพัฒนาบุคลากรสายวิชาการและสายสนับสนุนด้านการเงินและบัญชี และกำหนดรูปแบบการพัฒนาขีดความสามารถ | 1. สรุปปัญหางานด้านการเงินและบัญชีของหน่วยงาน2. แผนการพัฒนาบุคลากรสายวิชาการและสายสนับสนุนด้านการเงินและบัญชี และรูปแบบการพัฒนาขีดความสามารถ |
| 2 | เสนอแผนเพื่อขออนุมัติ และดำเนินการจัดทำโครงการประชุมเชิงปฏิบัติการพัฒนาศักยภาพการปฏิบัติงานด้านการเงิน การบัญชีของสถาบัน ด้านการเงินการคลัง การบัญชีและงบประมาณ | 1. เอกสารหนังสือขออนุมัติ2. เอกสารโครงการประชุมเชิงปฏิบัติการพัฒนาศักยภาพการปฏิบัติงานด้านการเงิน การบัญชีของสถาบัน  |
| 3 | มีการจัดประชุมเชิงปฏิบัติการพัฒนาศักยภาพการปฏิบัติงานด้านการเงิน การบัญชีของสถาบัน ด้านการเงินการคลัง การบัญชีและงบประมาณ | รายงานสรุปผลการจัดอบรมเชิงปฏิบัติการพัฒนาศักยภาพการปฏิบัติงานด้านการเงิน การบัญชีของสถาบัน  |
| 4 | มีการติดตามประเมินผลและสรุปผลการพัฒนาศักยภาพการปฏิบัติงานด้านการเงิน การบัญชีของสถาบัน ด้านการเงินการคลัง การบัญชีและงบประมาณ | รายงานการประเมินผลและสรุปผลการพัฒนาศักยภาพการปฏิบัติงานด้านการเงิน การบัญชีของสถาบัน |
| 5 | บุคลากรสายวิชาการและสายสนับสนุนด้านการเงินและบัญชี ผ่านการประเมินหลังการอบรมไม่น้อยกว่าร้อยละ 80 | สรุปผลการทดสอบ |

**8. ตัวชี้วัดและค่าเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัด****ปีงบประมาณ** |
| **2565** | **2566** | **2567** | **2568** | **2569** |
| ระดับความสำเร็จของการพัฒนาขีดความสามารถของบุคลากรสายวิชาการและสายสนับสนุนด้านการเงินและบัญชี | N/A | ระดับ3 | ระดับ4 | ระดับ5 | ระดับ5 | ระดับ5 |

**9. แหล่งข้อมูลหรือวิธีการจัดเก็บข้อมูล :**

9.1 ข้อสังเกตของสำนักงานการตรวจเงินแผ่นดิน ด้านการเงินและบัญชี

 9.2 ระเบียบ กฎหมาย ข้อบังคับ มติ คณะรัฐมนตรี ที่เกี่ยวข้องกับการปฏิบัติงานด้านการเงินและบัญชี

**10. วิธีการประเมินผล : -**

**11. เอกสารสนับสนุน :**

 11.1 แผนการพัฒนาบุคลากรสายวิชาการและสายสนับสนุนด้านการเงินและบัญชี
และรูปแบบการพัฒนาขีดความสามารถ

 11.2 โครงการประชุมเชิงปฏิบัติการพัฒนาศักยภาพการปฏิบัติงานด้านการเงิน การบัญชี
ของสถาบัน

 11.3 รายงานการประเมินผลและสรุปผลการพัฒนาศักยภาพการปฏิบัติงานด้านการเงิน การบัญชีของสถาบัน

 11.4 แบบทดสอบ

**12. ผู้กำกับดูแลตัวชี้วัด :** กองบริหารการคลังและพัสดุหมายเลขโทรศัพท์ 0 2590 1916

**1. ประเด็นยุทธศาสตร์ที่ 2 :** เพิ่มขีดความสามารถในการหารายได้ของสถาบันพระบรมราชชนก

**2. กลยุทธ์ที่ 6 :** ส่งเสริมการเพิ่มมูลค่าด้านการบริหารการเงิน การคลัง และพัสดุ

1. **ตัวชี้วัดกลยุทธ์ที่ 6 :** ระดับความสำเร็จในการบริหารการใช้จ่ายเงินรายได้สถาบันพระบรมราชชนก

**4. หน่วยวัด :** ระดับ

**5. คำอธิบาย :**

 **เงินรายได้สถาบันพระบรมราชชนก หมายถึง** เงินรายได้ทุกประเภทของสถาบันตามมาตรา 14 แห่งพระราชบัญญัติสถาบันพระบรมราชชนก พ.ศ. 2562 ที่ไม่ต้องนำส่งคลังเป็นรายได้แผ่นดินตามกฎหมายว่าด้วยเงินคงคลัง กฎหมายว่าด้วยวินัยการเงินการคลังของรัฐ หรือกฎหมายอื่น เพื่อใช้จ่ายในการกิจการของสถาบัน ตามระเบียบ ประกาศและแนวทางปฏิบัติของสถาบันพระบรมราชชนก

 **การบริหารการใช้จ่ายเงินรายได้สถาบันพระบรมราชชนก** **หมายถึง** กระบวนการดำเนินงานในการวางแผน การจัดระเบียบ ทำแนวปฏิบัติ เพื่อประกอบการควบคุม กำกับการใช้ประโยชน์จากเงินรายได้สถาบันพระบรมราชชนก ให้บรรลุเป้าหมายขององค์กรอย่างประหยัด คุ้มค่า มีประสิทธิภาพ
และเกิดประโยชน์สูงสุดแก่หน่วยงาน

**6. สูตรหรือวิธีการคำนวณ :** ไม่มี

**7. หลักเกณฑ์การให้คะแนน :**

|  |  |  |
| --- | --- | --- |
| **ขั้นตอนการดำเนินงาน** | **เกณฑ์การให้คะแนน** | **เอกสาร/หลักฐานประกอบการประเมิน** |
| 1 | จัดทำคำสั่งแต่งตั้งคณะกรรมการเพื่อวางแผนบริหารการใช้จ่ายเงินรายได้สถาบันพระบรมราชชนก | คำสั่งแต่งตั้งคณะกรรมการเพื่อวางแผนบริหารการใช้จ่ายเงินรายได้สถาบันพระบรมราชชนก |
| 2 | จัดประชุมวางแผนบริหารการใช้จ่ายเงินรายได้สถาบันพระบรมราชชนก | เอกสารการจัดประชุม |
| 3 | จัดทำแนวทางปฏิบัติเพื่อประกอบการเบิกจ่ายเงินรายได้สถาบันพระบรมราชชนก | คู่มือแนวทางปฏิบัติงาน |
| 4 | ควบคุม กำกับ การเบิกจ่ายให้เป็นไปตามระเบียบ ประกาศ ที่เกี่ยวข้อง | เอกสารหลักฐานการเบิกจ่าย |
| 5 | สรุปรายงานการบริหารการใช้จ่ายเงินรายได้สถาบันพระบรมราชชนก | รายงานการบริหารการใช้จ่ายเงินรายได้สถาบันพระบรมราชชนก |

**8. ตัวชี้วัดและเป้าหมาย :**

|  |  |  |
| --- | --- | --- |
| **ตัวชี้วัด** | **ข้อมูลพื้นฐานของตัวชี้วัด (Baseline)** | **เป้าหมาย (Target) ของตัวชี้วัด****ปีงบประมาณ** |
| **2565** | **2566** | **2567** | **2568** | **2569** |
| ระดับความสำเร็จในการบริหารการใช้จ่ายเงินรายได้สถาบันพระบรมราชชนก | N/A | ระดับ3 | ระดับ4 | ระดับ4 | ระดับ5 | ระดับ5 |

**9. แหล่งข้อมูลหรือวิธีการจัดเก็บข้อมูล :**

 9.1 ข้อมูลการจัดเก็บเงินค่าธรรมเนียมการศึกษา การบริการวิชาการ การวิจัย ฯลฯ

 9.2 ระเบียบ กฎหมาย ข้อบังคับ มติ คณะรัฐมนตรี ที่เกี่ยวข้องกับการควบคุม รักษา ตรวจสอบและเบิกจ่ายเงิน ที่ทางราชการกำหนด

 9.3 รายงานการเบิกจ่ายเงินรายได้สถาบันพระบรมราชชนก เป็นค่าใช้จ่ายต่าง ๆ

**10. วิธีการประเมินผล :** -

**11. เอกสารสนับสนุน :**

 11.1 คำสั่งแต่งตั้งคณะกรรมการเพื่อวางแผนบริหารการใช้จ่ายเงินรายได้สถาบันพระบรมราชชนก

 11.2 เอกสารการจัดประชุม

 11.3 คู่มือแนวทางปฏิบัติงาน

 11.4 เอกสารหลักฐานการเบิกจ่าย

 11.5 รายงานการบริหารการใช้จ่ายเงินรายได้สถาบันพระบรมราชชนก

**12. ผู้กำกับดูแลตัวชี้วัด :** กองบริหารการคลังและพัสดุ หมายเลขโทรศัพท์ 0 2590 1916